Tisztelt Intézményvezető! Kedves Pedagógus Kolléga!

Engedje meg, hogy jelen levelemmel tájékoztassam az Együtt a Jövő Mérnökeiért (<https://ejmsz.hu/> ) - középiskolai pedagógusoknak és diákoknak szóló - aktuális programjairól, és tisztelettel felkérjem az ezekben való részvételre.

1. EJMSZ Iskola Díj Pályázat 2024 Az EJMSZ idén már harmadik alkalommal hirdeti meg a **hazai középiskolák** **számára** az **EJMSZ Iskola Díj Pályázat**ot, melynek célja a középiskolákban alkalmazott természettudományos (STEM) oktatási- és népszerűsítési gyakorlatok megismerése, valamint anyagi és erkölcsi elismerése. A pályázattal kapcsolatban kérem, tanulmányozza a csatolt felhívást, valamint a pályázati adatlapot. A legfontosabb információk az alábbiak:

A pályázat beküldésének határideje: 2024.06.14. Pályázat beküldésének címe: ejmsziskoladij@ejmsz.hu

Elnyerhető díjak: 800.000 Ft (fődíj), 200.000 Ft (különdíj) – iskolakategóriánként
**2.** **Női mérnök leszek Programsorozat**

Az EJMSZ 2024-ben - tagvállalatai bevonásával - általános- és középiskolás lányok számára indít ingyenes, élményalapú programot, amelynek keretében a fiatal hölgyek közvetlenül megismerhetik és saját élményeket szerezhetnek a női mérnökök munkájáról. A március 8-án elindult "Női mérnök leszek" elnevezésű kezdeményezés célja, hogy minél több - 12 és 18 év közötti - leány kaphasson valós képet a mérnöki karrierekről, életpályákról, hogy továbbtanuláskor már reális alternatívaként tekintsenek a műszaki felsőoktatás által kínált lehetőségekre.

A programról bővebben:

<https://ejmsz.hu/lanyokra-szabott-mernoki-palyaorientacios-programot-indit-az-ejmsz/>

Regisztráció, időpontok és a résztvevő cégek listája: <https://ejmsz.hu/noimernokleszek/>
Bízunk benne, hogy az Önök iskolájának pályázatával ill. leány diákjaival is találkozhatunk majd, és a következő időszakban már együtt tehetünk majd a jövő mérnökeiért! Bármelyik programmal kapcsolatban kérdése merülne fel, kérem, hogy a lenti elérhetőségek bármelyikén vegyék fel velünk a kapcsolatot.

Dr. Ábrahám László EJMSZ elnök nevében

köszönettel és üdvözlettel,

Dr. Finna Henrietta titkár, szakmai vezető, EJMSZ
finna.henrietta@ejmsz.hu +3670 639 3131